
Cuelyn Wever-Urves 
PROME MINISTER 


Den nomber di paisnan den Reino Hulandes 


PROME MINISTER A DUNA DISCURSO NA E 


“Hunto y cu positivismo, nos por sigura cu tur genero 
tin oportunidadnan igual y garantisa crecemento 


inclusivo pa tur hende” 


Un biaha mas, Prome Minister Evelyn Wever-Croes ta lidera 
e delegacion di Reino Hulandes na e debate general CSW 
67, Commission on Status of Women na Nacionnan Uni, New 
York. Diamars, Prome Minister a participa na e Ministerial 
Round Table na Nacionnan Uni riba e tema: Good practices 
in addressing barriers to bridge the gender digital divide and 
promote education in the digital age for achieving gender 
equality. Prome Minister a comparti tur loke Aruba ta haciendo 
riba e tereno aki cu ta su vision di Innovacion desde 2017. 


Prome Minister a enfatisa cu transformacion digital 
profundamente a impacta bida diario den Reino Hulandes. 
Transformacionnan a trece cu ne hopi oportunidad pa 
loke ta trata igualdad di genero pero tambe hopi riesgo. Un 
preocupacion di esaki ta trece realisacion riba e necesidad 
pa transforma nos economianan pa futuro pa crece. Pero 
mientras cu tin intervencionnan directo contra participacion di 
hende muhe y mucha muhe, inigualdad lo continua. 


Prome Minister a remarca cu despues di e pandemia, no tin 
tempo pa nos sinta y warda riba cambio. Aruba, como un isla, 
nos ta realisa cu apesar di nos vulnerabilidad y limitacionnan, 
nos no por depende mas riba innovacion importa. Innovacion 
mester cuminsa cerca nos mes. Pa e motibo aki tambe Aruba 
a tuma accionnan concreto pa ta parti di e solucion y prepara 
nos generacion hoben pa e futuro mercado laboral. Nos meta 
ta, pa a traves di FUTURA, nos Lab di innovacion nacional, 
crea e interes den muchanan muhe pa persigui profesionnan 
den ciencia, technologia, ingenieria of matematica. 


Universidad di Aruba tambe a establece un programa di 
Bachelor, Master y PHD cu enfoke riba desaroyo sostenibel 
pa e islanan chikito den desaroyo (SISSTEM) y actualmente e 


MINISTERIAL ROUND TABLE NA NACIONNAN UNI 


facultad y e ekipo di docente ta consisti di un participacion di 
56% di hende muhe y tambe ultimamente ta mira un crecemento 
den e participacion di studiantenan femenino y ta casi 5090. 


Iniciativanan similar ta existi na Hulanda. Tecnologia ta 
drentando mas y mas den scolnan, sector priva y autoridadnan 
local cu ta inclui e focus pa atrae mas hende muhe y mucha 
muhe den sectornan STEM. Recientemente, Hulanda a lansa 
e plan di accion pa empleonan berde y digital cu e meta pa 
aumenta inversion den habitonan digital, educacion y desaroyo 
y tambe e cantidad di specialistanan di ITC femenino. 


“Ta mi speransa cu iniciativanan aki, nos por motiva tur 
hende pa cera e gap di genero. Hunto y cu positivismo, nos 
por sigura cu tur genero tin oportunidadnan igual y garantisa 
crecemento inclusivo pa tur hende. Muhenan den liderazgo lo 
hunga un rol fundamental den esaki. Ta nos, como lidernan, 
un responsabilidad pa inspira hende muhenan hoben y 
muchanan muhe y yuda hende muhe avansa tambe den 
innovacion”, Prome Minister Evelyn Wever-Croes a expresa 
den su palabranan dirigi durante e Ministerial Round Table na 
Nacionnan Uni. 

Feliz dia di Hende Muhe na cada un di 
nos cu ta traha tur dia pa nos famia y 
pa hiba Aruba den progreso 

MINISTER 


Minister Xiomara Maduro na ocasion di Dia Internacional di Hende Muhe 


A BIRA MOMENTO PA NOS COMO SER 
FEMENINO REALISA CU NOS MESTER ENFOCA 
RIBA NOS MES Y LAGA dia STEM RESONA 


Dia Internacional di Hende Muhe ta wordo celebra tur aña 
riba 8 di maart. E aña aki, Nacionan Uni tin como topico 
‘DigitALL: Innovation and technology for gender equality.’ 
Cu esaki, Nacionan Uni ta spera di por pone enfasis 
riba e necesidad cu tin pa inclusion y transformacion 
tecnologico y educacion digital. Nacionan Uni, riba e dia 
aki, lo explora e impacto cu e ‘gap’ digital di genero tin 
riba aumento di desigualdad economico y social. Tambe 
lo pone luz riba e importancia di proteha e derecho di 
hende muhe y mucha muhe den espacionan digital y 
adresa violencia basa riba genero atraves di facilidadnan 
di ICT. 


Como Minister di Finansa y Cultura, politico, pero 
principalmente como hende muhe eherciendo un trabou, 
mi kier a enfoca riba e importancia di proteha nos sernan 
femenino den e espacio digital. E era digital a trece hopi 
cambio mundialmente. Aruba tin actualmente 106+ mil 
habitante y estadisticanan ta mustra cu 86 mil hende 
aki na Aruba ta activo riba medionan social. Esey ta 
nifica cu mas cu 80% di nos poblacion ta haci uzo di 
medionan social y Facebook ta e medio social cu ta na 
prome luga cu mas hopi usuario aki na Aruba. Esaki ta 
crea e impresion cu practicamente ‘tur’ hende ta riba Facebook 
cual ta haci tambe cu e uso y muy en particular, e mal uso ta 
domina. 


Como mandatario, pero mas cu tur cos, como hende muhe y 
ser humano, mi a bin tuma nota cu e ultimo añanan, e atakenan 
personal riba e hende muhe y particularmente e hende muhe 
den politica a bira hopi mas riba medionan digital. Cuanto di 
nos a experencia con postnan denigrante ta bay rond pa rebaha 
hende muhe, y hende muhe mes ta comparti esaki. Awe, riba 
Dia Internacional di Hende Muhe, mi ta acerca bo cu e reflexion 
aki pa asina trece luz riba esaki y crea conscientisacion di e 


daño cu violencia contra hende muhe atraves di plataformanan 
aki por tin. Laga nos ta mas compasivo cu otro, laga nos ta 
mas tolerante, pero mas cu tur cos, laga nos ta mas humano y 
balora nos sernan femenino. 


Ban semper duna un palabra di elogio na un ser femenino, 
comparti positivismo y para firme pa stop atakenan contra nos 
como hende muhe. Laga nos cuminsa enfoca mas riba nos 
mes, ‘take up space’, no solamente personal pero tambe di 
forma digital y laga nos stem resona. Laga nos ta hende muhe 
fuerte na mente, cu confiansa den nos mes y cu un actitud 
positivo semper. Awe ami, como hende muhe, ta saluda cada 
hende muhe riba nos Pais Aruba. Feliz dia di Hende Muhe. 

Hende muhe fuerte na mente, cu confiansa 
den bo mes, y cu actitud positivo semper, 
awe nos ta saluda y celebra bo. 


Felíz Dia dí Hende Muhe 
Kumar YY Maduro 


Minister di Finansa y Cultura 


EMinisterXiomaraMaduro f © © 


Entrepreneurship ta exigi curashi y boluntad pa 
asumi riesgonan. David Kock, e doño di un bodega 
nobo na Aruba, ta personifica e calidadnan aki y 
merece reconecimento pa su espirito empresarial. 
Cuminsa un negoshi nunca ta facil, ta tuma trabou 


y determinacion pa logra exito, especialmente pa EES 


un negoshi cu no ta tradicional na e isla. 


E beneficionan di entrepreneurship ta mas cu 
djis ganashi financiero. Empresarionan tin e 
oportunidad pa crea algo nobo y haci un impacto 
positivo na nan comunidad. 


Pa e bodega nobo na Aruba, David Kock ta contribui 
na diversificacion y desaroyo di e economia di 


Aruba, brindando un experienca nobo pa local y | 


turista, y creando oportunidadnan nobo pa trabou. 


Minister Geoffrey Wever ta gradici Sr. David Kock pa su 
entusiasmo y ta desea su persona y demas stakeholders tur 

Geoffrey Wever 


MINISTER 


clase di exito. “Esaki ta un paso bunita cu lo tin un impacto 
positivo riba e producto Aruba. Su determinacion pa haci su 
soño un realidad mester sirbi como inspiracion pa otro cu por 
ta duda pa asumi e riesgo di entrepreneurship.” 

RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 


Bo ta di acuerdo cu pa recohe mi desperdicio. lo wordo procesa pa poni den 
*e opcion aki no tin cambio di prijs bales y deposita na Sero Teishi 
mester cambia e 


manera di anda cu bo SI, Mi ta scoge pa haci algun cambio den mi cas/negoshi. 


desperdicio? *e opcion aki lo por tin cambio di prijs, algun ta pornada, algun pa un prijs chikito y 
algun bo ta haya placa a cambio. 


Bo opcion pa cada tipo di desperdicio: 


PLASTIC PLASTIC BEACH PARTY, ARUPRO = ECOTECH FREEZONE | 


GLASS ROMAR TRADING 5 ALASHI BREWERY ) Î 


GREEN WASTE/PALLET == 
BLANCO No sy 
VEHICULO, METAL, E-WASTE Esaki ta inclui productonan manera frigidaire, 
Y "WHITE GOODS" ICR SERVICES o airco, computers, etc 


AZETA DI MOTOR, EN ITTF? 


Bo kier haci mas? 

DUMP ILEGAL/MONDI PARKIETENBOS SERO TEISH B [IC RECICLA MINIMALISA PREVENI 


PROHIBI MN: RECONOCE BO IMPAC MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Ministerio di Transporte, Integridad, 
Naturalesa y Asuntonon di Adulto Mayor 


"Nada no ta cambia, si nada no cambia! 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
https://trashtocasharuba.org/pages/dump-parkietenbos 

MINISTER ENDY CROES A EFECTUA APERTURA 
OFICIAL DI COPA SAN NICOLAS 2023 


Diasabra anochi, Minister Endy Croes a presencia e gran 
apertura di Copa San Nicolas 2023 y Torneo 40 plus na veld 
di Madushi Stars. Copa San Nicolas 2023 ta wordo organisa 
pa Crush Power Softball Team. E aña aki ta e 21 edicion di 
Copa San Nicolas y ta wordo dedica na Sr. Petrus Geerman 
y Sr. Ronnie Geerman. E torneo a cuminsa dia 4 di maart y 
lo finalisa dia 23 di april. Durante 7 siman largo comunidad di 
Aruba por disfruta tur diasabra y diadomingo di wega di softball 
riba veld di Madushi Stars. Un total di 14 ekipo ta participa den 
e dos torneonan; di cual 6 ekipo den Copa San Nicolas 2023 y 
8 ekipo den e Torneo di 40 plus. Endy Croes a tira prome bala 
pa asina duna inicio na e torneo. 


Concluyendo, Minister Endy Croes ta manda palabranan 
di pabien na Crush Power Softball Team cu apertura di un 
excelente campeonato. Mandatario di Deporte ta desea ekipo 
cu ta participando hopi exito. Minister Endy Croes ta invita y 
encurasha comunidad di Aruba pa bishita Madushi Stars den 
fin di siman pa duna sosten y apoya nos deportistanan. 

Minister Endy Croes: 


HISTORIA DI LOTTO PA DEPORTE 


Despues di traspasa nubianan scur, 
Lotto pa Deporte ta bek den man di pais Aruba 


Cambiando 


A funda Lotto pa Deporte na aña 1982 tras un vision di e 
tempo aya di Sr. Remy Zaandam, Sr. Roy van Putten "den 
feliz memoria" y nos gran Libertador Betico Croes, pa genera 
fondo pa Lotto pa Deporte. Desde inicio di Lotto pa Deporte na 
aña 1982 te cu aña 1999 a bende e ticketnan manualmente. 
Varios rebendedo tabata para na skina di caminda y na e 
supermercadonan pa bende nan ticket imprimi. Na aña 1999 
a cera e prome contract cu Canadian Bank Note Company 
(CBN), cual a bin cu e iniciativa pa innova e sistema di Lotto pa 
Deporte, incorporando tecnologia y cuminsa bende lotto riba 
terminal. Pues, desde e tempo ey a bin cu e kiosconan cu un 
terminal pa bende number. E innovacion aki a trece cu den 
aña 1999, e benta di lotto a cuminsa 
aumenta. 


Na final di aña 2001, Gobierno di 
Aruba a cambia y mesora a bin cu un 
maneho nobo y strategia diferente. A 
Introduci diferente wega nobo, entre l 
otro, Mini Mega y Zodiac, cual ta e 
weganan mas exitoso den historia 
di lotto te cu awe. E bentanan a 
triplifica y a alcansa 42 miyon florin 
na aña 2009. Cu ingreso di Lotto pa 
Deporte, a ehecuta varios proyecto 
grandi, entre otro, Veld di Nadi Croes/ 
Crismo Angela, veldnan na Pos 
Chikito, Veld di Jara, Parke Curazon 
Jaburibari, Compleho Deportivo 
Frans Figaroa na Noord, Compleho 
Deportivo na Jara y Compleho § 
Deportivo Simeon Antonio. Banda di 


esaki, Lotto pa Deporte a instala luz na veldnan rond di Aruba, 
cual a keda renoba den e periodo di 2002 pa 2009. Alabes, 
Lotto pa Deporte a yuda, entre otro, federacion, club deportivo, 
seleccion y atleta cu fondo pa sostene nan proyecto. Despues 
di esaki, entre aña 2010 pa 2017, lamentablemente Lotto pa 
Deporte a traspasa den nubianan scur, pero ya caba desde 
aĥa 2018 intentonan grandi a wordo haci pa rescata Lotto pa 
Deporte. 


Desde aña 2021, Gabinete Wever-Croes 2 a tuma over e 
encargo di Lotto pa Deporte. Na aŭa 2021 y 2022, Lotto pa 
Deporte a alcansa record den benta. Despues die momentonan 
dificil cu Lotto pa Deporte a pasa aden, Gabinete Wever-Croes 
2 a logra cera un contract nobo cu ta beneficia e mundo di 
deporte aki na Aruba. Desde aña 1999 pa aña 2011, Canada 
tabatin contract cu Lotto pa Deporte, unda cu nan tabatin 
un “management fee” di 8.25 porciento. Na aĥa 2011, 8.25 
porciento a bira 23.5 porciento, cual ta un inhusticia. Por mira 
cu di aĥa 2011 pa aĥa 2020, CBN y CBNA a ricibi 104 miyon 
florin y Stichting Sportsubsidie Aruba a haya solamente 34 
miyon florin. E no tabata un negociacion facil, pero den luna 
di februari di aĥa 2023, Gobierno di Aruba a logra firma un 
contract legitimo cu CBN. A bolter e contract y awo CBN y 
CBNA no ta ricibi 23.5 porciento mas, sino 8.25 porciento. 
Minister di Deporte Endy Croes ta indica cu esaki ta un logro 
grandi pa Aruba y cu a hiba e lucha aki pa nos deportistanan 
cu ta central. 

MINISTER 


Minister Glenbert Croes: 


DEPARTAMENTO DI LABOR Y INVESTIGACION (DAO) 
TA PRESENTA DATOS MAS RECIEN DI HENDE MUHER 


RIBA MERCADO LABORAL DI ARUBA 
Cifra di desempleo di hende muhe a baha di 9.7% na 2021 pa 6.6% na aña 2022 


8 di maart, Dia Internacional di Hende Muher, ta e fecha riba 
cual mundialmente ta celebra y ta conmemora e avancenan 
logra pa e ser femenino riba tereno social, economico, 
cultural, y politico. Esaki ta un dia tambe unda ta recorda e 
compromisonan pa cu accion nan necesario pa asina acelera 
igualdad pa hende muhernan rond mundo. 


Awe DAO kier pone atencion riba e contribucion esencial di 
hende muher pa cu economia di Aruba. Nos como pais tin un 
compromiso cu e accion nan necesario pa logra e Sustainable 
Development Goals (SDG’s) di cual un di e metanan ta igualdad 
pa e ser femenino. SDG’s ta consisti di 17 meta en total cu e 
proposito pa trece desaroyo balansa na paisnan mundialmente. 
Specialmente riba Dia Internacional di Hende Muher DAO kier 
ilustra e importancia di Goal #5 (Gender Equality) y Goal #8 
(Decent Work and Economic Growth). 

E aña aki ‘International Labor Organization’ (ILO) y ‘United 
Nations’ (UN) nan tema pa Dia Internacional di Hende Muher 
ta 'DigitALL. E tema aki ta representa e importancia di 
technologia pa cu e igualdad di genero. 


Innovacion, cambionan technologico y educacion den e 
era digital aki ta di suma importancia y enfasis a ser poni 
particularmente riba e hende muher di paisnan den desaroyo. 
E meta ta pa encurasha e ser femenino pa participa mas 
den ‘science, technology, engineering, and math’ (STEM) pa 
asina nan tambe forma parti di trabounan cu tin di haber cu 
innovacion. 

Desigualdad abase di genero ta ser reproduci na diferente 
manera y den diferente seno. Banda di e tareanan di empleo, 
e hende muher ta e actor central den trabounan di hogar. 
Pa hende muhernan cu un empleo ‘full-time’ e fenomeno 
aki ta ser referi na dje como e segundo shift (second shift). 
Esaki pa motibo cu despues di a termina un dia laboral, e 
ser femenino ta cuminsa su segundo trabou na cas. Pa hopi 


decada e balornan social y normanan imponi pa genero a 
trece un desbalanse den e hogar, unda hende muher ta inverti 
mas tempo den cuido di e famia y hogar compara cu hende 
homber. Den paisnan desaroya hende muher diariamente ta 
inverti aproximadamente un ora y mey mas na trabounan di 
hogar compara cu hende homber, esaki segun datos publica 
pa UN. 


Pues, e contribucion pa cu economia di Aruba no ta solamente 
participacion di e ser femenino riba nos mercado laboral. E 
trabounan cu hende muher ta haci den nan hogar pa asina 
facilita funcionamento diario y bienestar di un sociedad tambe 
ta un contribucion importante na nos economia. Ta dificil pa 
pone un balor monetario na trabounan haci pa e ser femenino 
pa cu e hogar y su famia y hopi bes esaki no ta ricibi e 
reconocemento necesario. 

E siguiente illustracion ta provee un bista riba e desaroyo di e 
trahador femenino riba nos mercado laboral. 


MAART 8 


Hende Muhe ta mama, casa, yiu, 
ruman, colega, profesional.....fuente 
y ehempel di gran amor y cariño. 


Hende Muhe merece nos respet, 
total admiracion pasobra muhe ta 
fuente di bida di nos tur. 


Hende Muhe ta caminda bida ta 
cuminsa y amor ta perdura. 


FELIZ DIA DI 


HENDE MUHE 


Glenbert F. Croes 


Amit Bo 

Datos mas recien di e hende muher riba 
mercado laboral di Aruba 


Di tur contracto laboral pa tempo indefini 
riba e mercado laboral, 53% di esaki ta ser 
representa pa e trahado femenino. 


E trahado femenino ta representa 53% di tur 4 
esnan trahando 6 dia pa siman. 


1 den 3 trahado femenino ta emplea den e sector 
5 di hotels y restaurants (32%), cu ta e sector mas 
grandi den empleo. 


E sueldo mensual di e trahado femenino den 6 
sector priva ta un averahe di AWG 3257,77. 


E grado di participacion di hende muhe a baha di 
Y = 57.99na2021, pa 56.7% na 2022. E grado di 
participacion di hende homber ta 63.5% na 2022. 

Minister Glenbert ta orguyoso: 


EPE A CONOCE SU PROME CURSISTANAN 
DEN HORTICULTURA 


SE 


Manera ya ta conoci, Minister Glenbert Croes a percura pa 
pone Enseñansa pa Empleo bek riba pia ampliando e cantidad 
di cursonan pa yuda e persona recapacita su mes conforme e 
demanda laboral. 


Na mes momento ta enfocando riba cursonan cu por yuda tur 
hende provee pa su mes, su famia y si por hasta pa comercio. 
EPE den cooperacion cu Santa Rosa, ta instruyendo esunnan 
interesa con pa bira agricultor di tur locual cu aki na Aruba mes 
nos por cultiva. 


3 di maart ultimo, e prome grupo di cursistanan di Horticultura 
a termina e curso cu exito. Sra. Sabine de Groot den nomber di 
EPE y di Minister Glenbert Croes, a entrega na cada graduado 
su certificado. 


Manera a menciona anteriormente, e curso di Horticultura ta 
un colaboracion entre Enseñansa pa Empleo y Santa Rosa. 
E curso ta wordo parti den 2 parti, cual ta teoria y practica. 
Ambos ta wordo ofreci na Santa Rosa y pa practica diferente 
sitio di agricultura y plantacion ta wordo bishita. 


E teoria ta pa siña e cursistanan e mihor tecnica pa planta y 
cultiva, mientras e practica ta pa realmente siña planta, explora 
e diferente tecnicanan y tambe diferente tera di cunucu y pa 


cual producto e tera ta apto. 


“Nos ta sumamente contento y orguyoso cu e grupo a logra 
nan meta di completa e curso aki cu exito y nos ta spera cu 
tin mas interes pa sigui cu e curso di horticultura cu por bira 
un pilar importante den economia di Aruba”, Minister Glenbert 
Croes a expresa. 


E siguiente curso lo inicia dia 3 di April proximo. Si ta interesa 
por yama EPE libremente na 5825662. Bishita e website di 
www.epearuba.com of via facebook @Ensefiansa pa Empleo. 

FECHA: DIARANSON 15 DI MAART 2023 
ORA: 7:00 PM - 10:00 PM 
LUGA: CAS DI CULTURA 

ENTRADA GRATIS 
PROME PREMIO | SEGUNDO PREMIO | TERCER PREMIO 
AWG. 1000,- AWG. 500,- AWG. 250,- 


Ultimo dia pa inscribi ta diabierna dia 3 di maart 2023. 
Ultimo dia pa entrega poema ta dialuna dia 6 di maart 2023 
Mail bo poema na: artedipalabra@gmail.com 


Fundacion 
CORECTOR DI PAPIAMENTO 


ve 

gs 

CCDN tes" 
Comision Celebracion Dianan Nacional Departamen ruba 


Desaroyo y progreso di un pais ta mas 
sostinibel, fuerte y lihe ora cu cada 
ciudadano di e pais uni den esfuersonan 
y contribui cu positivismo na e vision 
pa logra cosnan grandi pa futuro. 


2023 


ANA DI UNION Y POSITIVISMO! 


